GLAND พุ่งเกือบ 6% แม้ปัดข่าว CPN เตรียมทำเทนเดอร์ฯ
GLAND พุ่งเกือบ 6% แม้ปัดข่าว CPN เตรียมทำเทนเดอร์ฯ ฟากตลท.ปลด H หลังแจงข้อมูล ล่าสุด ณ เวลา 11.44 น. อยู่ที่ 3.04 บาท บวก 0.16 บาท หรือ 5.56% สูงสุดที่ 3.24 บาท ต่ำสุดที่ 2.96 บาท ด้วยมูลค่าซื้อขาย 758.69 ล้านบาท
21 ส.ค. 2561

ผู้สื่อข่าวรายงานว่า ราคาหุ้น บริษัท แกรนด์ คาแนล แลนด์ จำกัด (มหาชน) หรือ GLAND ล่าสุด ณ เวลา 11.44 น. อยู่ที่ 3.04 บาท บวก 0.16 บาท หรือ 5.56% สูงสุดที่ 3.24 บาท ต่ำสุดที่ 2.96 บาท ด้วยมูลค่าซื้อขาย 758.69 ล้านบาท

โดย ราคาหุ้น GLAND ปรับตัวขึ้นหลังจาก ตลาดหลักทรัพย์แห่งประเทศไทย (ตลท.) ปลดเครื่องหมาย H ตั้งแต่เวลา 11.00 น. เนื่องจากขึ้นเครื่องหมาย H เมื่อช่วงเช้า จากกรณีที่มีข่าวในสื่อออนไลน์และหนังสือพิมพ์ ระบุว่า บริษัท เซ็นทรัลพัฒนา จำกัด (มหาชน) หรือ CPN อยู่ระหว่างขั้นตอนการเตรียมทำคำเสนอซื้อหุ้นทั้งจำนวน (Tender Offer) ของ GLAND
ขณะที่ CPN ชี้แจงว่าบริษัทศึกษาความเป็นไปได้เพื่อการลงทุนในโครงการอสังหาริมทรัพย์ต่าง ๆ อยู่เสมอ ซึ่งในปัจจุบันยังไม่มีข้อสรุปใด ๆ รวมถึงรายละเอียดราคาและเงื่อนไขต่าง ๆ ในขณะนี้ หากมีความชัดเจนบริษัทจะแจ้งสารสนเทศต่อตลาดหลักทรัพย์แห่งประเทศไทยต่อไป
ด้าน GLAND ระบุว่าบริษัทไม่ได้รับทราบว่า มีการตกลงซื้อขายหุ้นของบริษัท ระหว่างผู้ถือหุ้นรายใหญ่ของบริษัท และกลุ่ม CPN